राजस्थान मध्य: प्रान्त द्वारा 1 अप्रैल 2012 को प्रान्तीय दायित्व बोध कार्यशाला, दायित्व ग्रहण, कार्यकारिणी सभा गंगापुर में सम्पन्न हुई। कार्यक्रम की अध्यक्षता राष्ट्रीय वित्त मंत्री डा॰ के॰एल॰ गुप्ता ने की एवं मुख्य अतिथि नगर पालिका सभापति श्रीमती पूनम मेहता रहीं एवं प्रान्तीय अध्यक्ष सत्यप्रकाश काबरा, प्रान्तीय महासचिव मुकनसिंह राठौड़, प्रान्तीय कोषाध्यक्ष दिनेश कोगटा एवं अन्य पदाधिकारी मंचासीन थे। दायित्व कार्याशाला में अध्यक्ष हेतु श्री शान्तिलाल पानगड़िया जोनल चेयरमैन, सचिव हेतु, प्रान्तीय संरक्षक कमल किशोर व्यास एवं कोषाध्यक्ष हेतु राष्ट्रीय वित्त मंत्री डा॰ के॰एल॰ गुप्ता ने जानकारी प्रदान की। प्रकल्पों का प्रशिक्षण जिलाध्यक्षों एवं सचिवों राजसमन्द, भीलवाड़ा एवं अजमेर द्वारा तीन कक्षों में अलग-अलग प्रदान किया गया, साथ ही प्रत्येक शाखा को प्रकल्प प्रशिक्षण सहयोग हेतु पुस्तक प्रदान की गई। प्रान्तीय मीडिया संयोजक कैलाश सोनी ने बताया कि कार्यक्रम की विशेषता डा॰ के॰एल॰ गुप्ता का उद्बोधन रहा।